Στίβος στους Θερινούς Ολυμπιακούς Αγώνες 2020 – Άλμα εις ύψος γυναικών

To αγώνισμα του άλματος εις ύψος γυναικών στους Θερινούς Ολυμπιακούς αγώνες του 2020, πραγματοποιήθηκε στις 5 και 7 Αυγούστου του 2021 στο Νέο Εθνικό Στάδιο της Ιαπωνίας. 32 αθλήτριες είχαν προκριθεί, όμως 31 έλαβαν μέρος τελικά. Αυτή ήταν η 22η εμφάνιση του αγωνίσματος σε θερινούς Ολυμπιακούς, καθώς το αγώνισμα διεξάγεται ανελλιπώς από το 1928 και είναι ένα από τα δύο κάθετα αγωνίσματα άλματος στο Ολυμπιακό πρόγραμμα στίβου. Νικήτρια αναδείχθηκε η Μαρία Λασιτσκένε, με επίδοση 2.04 μέτρα.

 Κάθε Εθνική Ολυμπιακή Επιτροπή (ΕΟΕ) είχε την δυνατότητα να συμμετέχει με εώς και 3 αθλήτριες σε αυτό το αγώνισμα. Το όριο πρόκρισης που έπρεπε να ξεπεράσουν οι αθλήτριες για να κερδίσουν μια θέση στους Αγώνες, ήταν τα 1.96 μέτρα. Το όριο καθορίστηκε από την World Athletics. Επιπλέον, αθλήτριες που δεν ξεπέρασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτές που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 32 αθλητριών. Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλήτριες είχαν την δυνατότητα να ξεπεράσουν το όριο, σε όλες τις επίσημες διοργανώσεις του ανοιχτού και του κλειστού στίβου. Οι ΕΟΕ μπορούσαν να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να λάβουν μέρος στο αγώνισμα αθλήτριες που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από γυναίκες σε κανένα αγώνισμα του στίβου. Οι ΕΟΕ μπορούσαν να δηλώσουν τις αθλήτριες στο αγώνισμα οποιαδήποτε στιγμή. Οι αγωνιζόμενοι πρέπει να πάρουν φόρα και να περάσουν πάνω από τον πήχη χωρίς να τον ρίξουν κάτω. Οι άλτριες πρέπει να απογειώνονται από το ένα πόδι. Ένα άλμα θεωρείται αποτυχημένο εάν ο αθλητής ρίξει τον πήχη, αγγίξει το έδαφος ή χτυπήσει το επίπεδο του πλησιέστερου άκρου του πήχη πριν από την εκτίναξη. Ο πήχης τοποθετείται σε διάφορα ύψη τα οποία οι αθλήτριες καλούνται να ξεπεράσουν. Κάθε αθλήτρια έχει 3 προσπάθειες για να περάσει ένα ύψος. 3 διαδοχικά χαμένα άλματα, σε οποιοδήποτε ύψος ή συνδυασμό υψών, θα αποκλείουν την άλτρια από τον αγώνα. Η νίκη πηγαίνει στην αθλήτρια που ξεπέρασε το μεγαλύτερο ύψος. Εάν δύο ή περισσότερες άλτριες έρθουν ισόπαλες σε τελικό αποτέλεσμα τότε λαμβάνονται υπόψη: 1) οι λιγότερες αποτυχίες στο ύψος στο οποίο σημειώθηκε η ισοπαλία και 2) οι λιγότερες αποτυχίες σε όλη τη διάρκεια του αγώνα. Όπως συνηθίζεται από το 1912, το αγώνισμα διεξάγεται σε 2 γύρους: τα προκριματικά και τον τελικό. Στα προκριματικά, ο πήχης τοποθετείται σε διάφορα ύψη μέχρι το συμφωνηθέν όριο πρόκρισης που στο Τόκιο ήταν τα 1.95 μέτρα. Κάθε αθλήτρια που ξεπέρασε αυτό το ύψος προκρίνονταν στον τελικό, όπου υπήρχαν 12 διαθέσιμες θέσεις. Εάν λιγότερες από 12 αθλήτριες ξεπερνούσαν το όριο πρόκρισης, στον τελικό θα προκρίνονταν αυτές με την καλύτερη επίδοση. Πρίν του Αγώνες του 2020, τα παγκόσμια, ολυμπιακά και τοπικά ρεκόρ, είχαν ως εξής: Τα παρακάτω ρεκόρ τέθηκαν κατά την διάρκεια του αγώνα: Σε ώρες Ιαπωνίας (UTC +9) Όριο πρόκρισης: 1.95 μέτρα ή οι 12 αθλήτριες με την καλύτερη επίδοση